Daugavpils pilsētas domes iepirkumu komisija

**““Smiltenes ielas divlīmeņu pārvada ar pievadiem būvniecība līdz Smilšu un Kauņu ielu krustojumam, Daugavpilī” KF projekta ietvaros (SAM 6.1.4.2.)”**

identifikācijas numurs DPD 2016/175

**Atbildes**

**uz piegādātāju jautājumiem**

**Nr.4**

*4.1.jautājums*

*Jautājums par iepirkumu DPD 2016/175* ***“Smiltenes ielas divlīmeņu pārvada ar pievadiem būvniecība līdz Smilšu un Kauņu ielu krustojumam, Daugavpilī”*** *B daļu****.*** *Standartā EN 1090-2-209 punktā B.3 ir teikts, ka nosakot izpildes klasi metāla konstrukciju izgatavošanai projektētājs konsultējas ar projekta vadītāju un būvnieku ievērojot visus būvkonstrukciju piemērošanas apstākļus. Vai var projektā „Smiltenes ielas divlīmeņu pārvada ar pievadiem būvniecība līdz Smilšu un Kauņu ielu krustojumam, Daugavpilī” estakādes B laiduma izpildīšanas klasi EXC4 vietā piemērot klasi EXC3, ņemot vēra, ka sarežģītība nav liela?*

**4.1.atbilde**

Satiksmes pārvada estakādes B tērauda un betona kompozītā laiduma tērauda daļas projektēšanas gaitā, nosakot izpildīšanas klasi tās izgatavošanai rūpnīcā, bija pieņemta **seku klase** saskaņā ar LVS EN 1990:2006 “Konstrukciju projektēšanas pamati” B.pielikuma “Būvju konstruktīvā drošuma nodrošināšana (menedžments)”,B.1.tabulas “Seku klašu definēšana” datiem - **seku klase CC3**.

**Seku klase CC3** atbilst **smagām sekām** attiecībā uz cilvēku dzīvību zaudēšanu, ar **ļoti lielām** ekonomiskām, sociālām un apkārtējās vides sekām.

Izstrādātā projekta BK1 daļā bija pieņemta **seku klase CC3** tāpēc, ka estakādes B tērauda un betona kompozītā laiduma konstrukcija izvietota virs intensīva darbojošā dzelzceļa sliežu ceļiem ar lielu daudzumu pārmiju pārvedu, virs darbojošā uzņēmuma (SIA “LDZ ritošā sastāva serviss” + SIA ”Rīgas Vagonbūves Uzņēmums “Baltija””) un pilsētapbūves posmā. Bija ņemts vērā arī tas, ka tuvākajā laika posmā sliežu ceļi Nr.25 un Nr.26 tiks elektrificēti, tas ir, tiks aprīkoti ar 25 kV maiņstrāvas elektrovilci.

Saskaņā ar LVS EN 1090-2+A1:2011 “Tērauda konstrukciju un alumīnija konstrukciju izgatavošana. 2.daļa: Tehniskās prasības tērauda konstrukcijām” B. pielikuma tabulas B.3 norādījumiem ekspluatācijas klasei **SC2** (autoceļu un dzelzceļu tilti), ražotnes klasei **PC2** (tērauda marka sākot no S355 un galveno siju bloku montāža būvlaukumā pielietojot metināšanu) un seku klasei **CC3** konstrukcijuizpildīšanas klase atbilst **EXC4.**

Ņemot vērā visu augstāk minēto, saglabāt projektā jau noteikto izpildīšanas klasi **EXC4.**

Iepirkumu komisija